CELEX: C2005/155/48
Language: lt
Date: 2005-06-25 00:00:00
Title: Byla T-147/05 Federico José Garcia Resusta 2005 m. balandžio 4 d. pareikštas ieškinys Europos Bendrijų Komisijai

25.6.2005   
            
            
               LT
            
            
               Europos Sąjungos oficialusis leidinys
            
            
               C 155/25
            
         Federico José Garcia Resusta 2005 m. balandžio 4 d. pareikštas ieškinys Europos Bendrijų Komisijai
   (Byla T-147/05)
   (2005/C 155/48)
   Proceso kalba: prancūzų
   2005 m. balandžio 4 d. Europos Bendrijų Pirmosios instancijos teisme buvo pareikštas Federico José Garcia Resusta, gyvenančio Briuselyje, atstovaujamo advokato Jean Van Rossum, nurodžiusio adresą dokumentams įteikti Liuksemburge, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               —
            
            
               panaikinti Komisijos sprendimą atmesti ieškovo prašymą pripažinti, kad jo liga ar ligos paūmėjimas yra profesinio pobūdžio, kas neleidžia dirbti pareigas jo kategoriją ir lygį atitinkančiose pareigose,
            
         
               —
            
            
               priteisti iš Europos Bendrijų Komisijai bylinėjimosi išlaidas.
            
         Ieškinio pagrindai ir pagrindiniai argumentai
   Komisija priėmė ginčijamą sprendimą po 2004 m. lapkričio 23 d. Pirmosios instancijos teismo sprendimo byloje T-376/02 (1), kuriuo panaikintas 2002 m. sausio 14 d. Komisijos sprendimas skirti ieškovui invalidumo pensiją.
   Ieškiniui pagrįsti Ieškovas nurodo pareigos motyvuoti bei Europos Bendrijų pareigūnų draudimo nuo nelaimingų atsitikimų darbe ir profesinių ligų tvarkos 3 straipsnio pažeidimus, nes Medicinos komiteto nuomonė, kad ieškovo ligos paūmėjimo tiesioginis ryšys su jo atliekamomis funkcijomis nepakankamai nustatytas, prieštaravo Invalidumo komiteto nuomonei, kad liga, kuria ieškovas anksčiau sirgo, paūmėjo dėl su jo darbo funkcijomis susijusio streso.
   
      (1)  Informacija paskelbta OL C 44, 2002 2 22, p. 37, sprendimas paskelbtas OL C 45, 2005 2 19, p. 23.